Die samevoegingsdwaling (of samesmeltingsdwaling of konjunktiewe dwaling of konjunksie-dwaling, ook bekend as die Linda-probleem) is 'n formele dwaling wat voorkom as daar aanvaar word dat spesifieke toestande meer waarskynlik is as 'n enkele algemene toestand. Ek is veral lief vir hierdie voorbeeld (die Linda-probleem) omdat ek weet dat die samgestelde stelling die minste waarskynlik is, maar tog spring 'n klein aapie in my kop op en af ​​en skree op my - "maar sy kan nie net 'n bankteller wees nie; lees die beskrywing." Stephen J. Gould Die mees genoemde voorbeeld van hierdie dwaling het sy oorsprong by Amos Tversky en Daniel Kahneman. Alhoewel die beskrywing en persoon wat uitgebeeld word fiktief is, is die beroemde karakter na Amos Tversky se sekretaresse in Stanford, Linda Covington benoem. Linda is 31 jaar oud, ongetroud, uitgesproke en baie intelligent. Sy studeer in filosofie. As student was sy diep bekommerd oor kwessies van diskriminasie en sosiale geregtigheid, en het ook deelgeneem aan demonstrasies teen kernkrag. Wat is meer waarskynlik? Linda is 'n bankteller.